**Az alapító**

Franz Anton Dreher

(1736-1820)

A dinasztia és az évszázadoshagyomány alapítója, Franz Anton a német Baden-Würtenberg tartományi Pfullendorfból származik. Édesapja Franz Hieronimus Dreher helybéli vendéglős volt. Az ifjú Franz azonban nem elégedett meg a vidéki élettel és csak a helyi vendéglátással. Otthonát elhagyva a család falusi sörfőzdéjében tanulta ki, majd 1757 körül érkezett az osztrák fővárosba. Előbb sörpincér és csapos volt, később pedig sikerült a sörfőzdét kibérelnie. Már itt nevet szerezett magának a szakmában, és némi tőkét is gyűjtött, amelyet felesége hozományával egészített ki.

Az egykori vagyontalan sörpincérből cégalapító lett. Franz Anton Dreher 1796-ban megvásárolta a Bécs melletti Klein-Schwechat település sörházát, amely már 1632 óta működött. A sörház-tulajdonost a bécsi szakemberek mesterükként tisztelték. Már 75 éves volt

A gyermek a későbbi „sörkirály” Anton Eugen Dreher, azaz Dreher Antal Jenő (1810-1863) csak 14 éves volt, amikor elvesztette édesapját. Apja halála után édesanyja, Franz Anton özvegye vette át a fejlődő söripari vállalkozást. A kis Dreher Antalt királyi nevelésben részesítette, azonban a sörfőzde kapcsán akadtak gondok és irányítási nehézségek. De ez már egy másik történet.

**A „Sörkirály”**

id. Dreher Antal

(1810-18563)

Dreher Antal gyermekkorában sokat időzött apja birtokán. Élénk esze és tettvágya már fiatalkorában megmutatkozott. A kis Antal – akire a legtöbb helyen idősebb Dreher Antalként hivatkoznak – csupán 10 éves volt apja 1820-ban bekövetkezett halálakor. Így csak iskolai tanulmányai befejeztével indult kitanulni a sörfőzés tudományát. Előbb Ausztriában, majd Münchenben tanult, ahol barátságot kötött az ifjú Gabriel Sedlmeyrrel (1811-1891), és együtt indultak el a serfőzés akkori fellegvárába, Angliába, hogy a szakma minden csínját-bínját ellessék.

Mivel az angol és ír sörfőzők féltve őrizték titkaikat, ravaszságra is szükségük volt, hogy gyarapíthassák tudásukat. Egy üregesre átalakított pálcával vettek titokban mintákat a sörkészítés különböző fázisaiban, amelyeket aztán megvizsgáltak és jegyzeteket készítettek róluk.

Dreher Antal tanulmányi útjairól visszatérve, 1832-ben vette át az édesapjától „örökségét”, a schwechati serfőzdét. Mindjárt el is kezdte az akkor már 200 éves üzem fejlesztését. Kezdetben bevezette az alsó erjesztési technológiát, és 1841 elejére kifejlesztett egy új sörtípust, a világos, átlátszó italt, azaz az egészen tiszta, érlelt, avagy a „Klein-Schwechati lagerbiert”, amellyel meghódította a világot. Ezért kapta a szakmától a „Sörkirály” kitüntető címet.